חברי היקר ראובן

65 שנים של חברות אמיתית נקטעו באיבן.

מאז הימים הרחוקים בבית הספר הימי, דרך שרות בחיל הים,

לחיינו האזרחיים ומגורים סמוכים.

כול מיודעיך יודעים כי אתה נשמה טובה. בכול עת מצוקה מכול סוג, תמיד

 ניתן היה להיות בטוח כי ראובן בסביבה עם חיוך ורצון עז לסייע בכול המבוקש ולא מבוקש, בעיקרון של

Never fear reuven is here

קשה לקבל המצב שראובן איננו. מה זה ראובן איננו? זה מצב בלתי נסבל ואינו מתקבל על הדעת.

עוד הרבה מעשים טובים וחסדים נותרו לא עשויים ועכשיו לא יעשו, איש לא ישכיל לבצעם כמו ראובן הנפלא שהכרנו, הוקרנו ואהבנו.

למירה, לימור, יעל ואהוד, ושאר בני המשפחה האוהבת, תנצרו את זכרו לעד כאדם נפלא,

לי אישית נוצר חור גדול בנשמה, נוסף לחורים אחרים שמצטברים.

שייגמר הסיוט, נתעורר ונגלה כי היה זה חלום זוועה בלבד ואפשר לתכנן ללכת לארוחת צהריים.

יהיה זכרו ברוך

אבניאל